Krai de Primorie

Primorie (, tr.: Primorski krai; en chinu: ) ye unu de los nueve krais que, xunto colos cuarenta y siete óblast, veintidós repúbliques, cuatro distritos autónomos y trés ciudaes federales, conformen los ochenta y cinco suxetos federales de Rusia. La so capital ye Vladivostok. Ta ubicao nel estremu sueste del país, nel distritu Dalniy Vostok, llindiando al norte con Khabarovsk, al este col mar del Xapón, al sur con Corea del Norte y al oeste con China.

 Etimoloxía 
En rusu, primorie significa ‘litoral, la marina’, y primorski, ‘del litoral, de la marina’, polo que la rexón ye tamién conocida como Territoriu del Litoral.

 Xeografía 
 Llargor de les fronteres: más de 3000 km incluyendo 1350 km de costa.
 Picu más altu: Monte Ánik, 1933 m. s. n. m. (metros sobre'l nivel del mar).
 Llargor ferroviariu: 1628 km de los que 345 km tán electrificaos.
 Llargor de les carreteres: 12633 km.

El krai de Primorie llindia con China, Corea del Norte y les cálides agües del mar de Xapón (Mar del Este). Ye la rexón más al sueste de Rusia, situada ente los 42° y 48° llatitú norte y los 130° y 139° llonxitú este. De norte a sur, el so llargor abarca los 900 km. Los montes dominen el territoriu del krai. La mayor parte del territoriu ye montañosa y casi un 80% son viesca.

La elevación media ye d'unos 500 m. s. n. m. (metros sobre'l nivel del mar). Sikhoté-Alín ye una formación montañosa que s'estiende pela mayor parte del krai. Ta compuesta por delles sierres paraleles: la Partizansky, la Siny ('azul escuru'), la Kholodny ('fría'), y demás. Nel sur de Primorie hai un gran númberu de cueves. La relativamente accesible cueva de Spyáschaya Krasávitsa ('la bella durmiente') nel cotu natural d'Ussuriysk ta recomendada pa turistes. Hai fragmentos conservaos enforma d'antiguos volcanes nel área. Los cordales tán recortaos polos estrechos y fondos valles de los ríos y por regatos, como'l Partizánskaya, el Kíyevka, el Zerkálnaya, el Cheryómujovaya, el Yedinka, el Samargá, el Bikín, y el Bolshaya Ussurka. La mayoría de los ríos nel krai tienen fondos con piedres y d'agua llimpio. El más grande de toos ye l'Ussuri, con un llargor de 903 km. El nacimientu del ríu Ussuri orixínase 20 km al este del monte Óblachnaya. La estensa llanura Prijankáyskaya sitúase nel oeste y suroeste de Primorie, alfombrada poles viesques de coníferes de fueyes caduques. Una parte de la llanura qu'arrodia'l llagu Khanka, el más grande del Dalniy Vostok, ta ocupada por un monte d'estepa.

 Referencies 

 Enllaces esternos 

*